Jul 09,2016
బీఎస్‌ఈ నుంచి ఎనిమిది కంపెనీలు ఔట్‌
న్యూఢిల్లీ : లిస్టింగ్‌ నిబంధనలను పాటించని ఎనిమిది కంపెనీల షేర్లపై సస్పెండ్‌ చర్యలకు బాంబే స్టాక్‌ ఎక్స్ఛ్‌ంజే (బీఎస్‌ఈ) ఉపక్రమించనుంది. నేరుగా రెండు త్రైమాసికాల నుంచి లిస్టింగ్‌ నిబంధనలను అమలుపరచటంలో ఈ కంపెనీలు విఫలమవడంతో ఈ సస్పెండ్‌ నిర్ణయం తీసుకున్నట్టు వెల్లడించింది. ఈ సస్పెన్షన్‌ జులై 29 నుంచి అమలులోకి వస్తుందని బీఎస్‌ఈ పేర్కొంది. ప్రమోటర్ల చెందిన పూర్తి వాటాలను తదుపరి నోటిస్‌ ఇచ్చేంత వరకు స్తంభింప చేయనుంది. సస్పెండ్‌ నోటిసులు అందుకున్న వాటిలో గంగోత్రి ఐరన్‌ అండ్‌ స్టిల్‌ కంపెనీ, గుప్తా సింథటిక్స్‌, ఎంసీఎస్‌, నిరజ్‌ సిమెంట్‌ స్ట్రక్చరల్స్‌, మిన్‌ఓ్లటా ఫైనాన్స్‌, సాప్ట్‌టెక్‌ ఇన్‌ఫ్నియమ్‌ సోల్యూషన్స్‌, యూనిమిన్‌ ఇండియా, జైలాగ్‌ సిస్టమ్స్‌ కంపెనీలు వున్నట్టు బీఎస్‌ఈ ఓ ప్రకటనలో పేర్కొంది. సెబీ నిబంధనల పాటించే వరకు కంపెనీలపై సస్పెన్షెన్‌ కొనసాగుతుంది. పదిహేను రోజుల తర్వాత నిషేధిత షేర్లకు ట్రేడింగ్‌ అనుమతి ఇస్తుంది.
మీ స్నేహితులకు రికమెండ్ చెయ్యండి